CELEX: 62008CN0336
Language: da
Date: 2008-07-18 00:00:00
Title: Sag C-336/08: Anmodning om præjudiciel afgørelse indgivet af Landessozialgericht Berlin-Brandenburg (Tyskland) den 18. juli 2008 — Christel Reinke mod AOK Berlin

11.10.2008   
            
            
               DA
            
            
               Den Europæiske Unions Tidende
            
            
               C 260/7
            
         Anmodning om præjudiciel afgørelse indgivet af Landessozialgericht Berlin-Brandenburg (Tyskland) den 18. juli 2008 — Christel Reinke mod AOK Berlin
   (Sag C-336/08)
   (2008/C 260/10)
   Processprog: tysk
   Den forelæggende ret
   Landessozialgericht Berlin-Brandenburg
   Parter i hovedsagen
   
      Sagsøger: Christel Reinke
   
      Sagsøgt: AOK Berlin
   Præjudicielle spørgsmål
   
               1)
            
            
               Omfatter kravet på udgiftsrefusion i henhold til artikel 34, stk. 4 og 5, i forordning (EØF) nr. 574/72 (1) også udgifter, der opstår ved en akut behandling af en pensionsmodtager, som er berettiget til at kræve ydelser i henhold til artikel 31 i forordning nr. 1408/71, på et privathospital på opholdsstedet, hvis det kompetente hospital på grund af overbelastning har afvist behandlingen som naturalydelse?
            
         
               2)
            
            
               Kan udgiftsrefusionen i henhold til artikel 34, stk. 4, i forordning (EØF) nr. 574/72, begrænses til refusionssatser, hvis den kompetente institutions betaling af hospitalernes naturalydelse ikke sker abstrakt-generelt efter satser, men er reguleret individuelt, selvstændigt og kontraktmæssigt, og naturalydelsen derudover i henhold til national ret heller ikke er begrænset til behandling på bestemte hospitaler?
            
         
               3)
            
            
               Er en national bestemmelse, hvorefter en refusion af udgifterne til behandling på et privathospital i et andet EU-land også i tilfælde af akut behandling er udelukket, forenelig med artikel 49 og 50 EF samt artikel 18 EF?
            
         
      (1)  Rådets forordning (EØF) nr. 574/72 af 21.3.1972 om regler til gennemførelse af forordning (EØF) nr. 1408/71 om anvendelse af de sociale sikringsordninger på arbejdstagere og deres familiemedlemmer, som flytter inden for Fællesskabet (EFT L 74, s. 1).